Na podlagi 2. člena Zakona o spodbujanju razvoja turizma (Uradni list RS, št. 2/04), 4. člena Pravilnika o sofinanciranju programov na področju turizma v občini Vojnik (Uradni list RS, št. 17/04 in št. 33/07) in Odloka o proračunu Občine Vojnik za leto 2014 Odloka o proračunu Občine Vojnik za leto 2014 (Uradno glasilo slovenskih občin št. 57/2013, z dne 31.12.2013) Občina Vojnik objavlja

**JAVNI RAZPIS**

**za sofinanciranje programov na področju turizma v letu 2014**

1. **Predmet javnega razpisa** je sofinanciranje programov na področju turizma v občini Vojnik.
2. **Okvirna višina razpisanih sredstev** za izvajanje razpisanih programov ima Občina Vojnik v proračunu za leto 2014 predvideno **12.000,00 €.** Sredstva morajo biti porabljena do 31.12.2014.
3. **Upravičenci** so društva in druge organizacije, katerih cilj z ustanovitvijo in delovanjem ni pridobivanje dobička, delujejo na področju turizma na območju občine Vojnik, njihovi programi pa vsebujejo naslednje aktivnosti:

* ohranjanje kulturne in naravne dediščine,
* urejanje in varstvo okolja,
* organiziranje in usklajevanje prireditev,
* izvajanje promocijske in informativne dejavnosti,
* izvajanje ozaveščenosti prebivalstva in mladine za delovanje na področju turizma,
* projekti, ki povezujejo k skupni izvedbi več turističnih in drugih društev ter drugih organizacij;

1. **Rok za prijavo na javni razpis:**

Predlagatelji morajo ob prijavi na razpis posredovati naslednje podatke:

* izpolnjeno vlogo, ki jo lahko dvignete na sedežu Občine Vojnik, Keršova ul. 8, v času uradnih ur ali jo dobite na internetni strani Občine Vojnik: [**www.vojnik.si**](http://www.vojnik.si) od dneva te objave;
* dokazilo, da ima društvo sedež na območju občine Vojnik;
* da so registrirani po zakonu o društvih oziroma po zakonu o zavodih;
* vsebinsko poročilo o delu in finančno poročilo za leto 2013;
* vsebinski program dela in finančni načrt za leto 2014, ki ga je sprejel pristojni organ,
* dokazilo, da imajo urejeno evidenco o članstvu s seznamom oziroma številom članov.

Za pravočasne se bodo štele prijave, **ki bodo prispele do vključno petka 9. maja 2014, do 12. ure, na naslov Občina Vojnik, Keršova ulica 8, 3212 Vojnik.** Prijave morajo biti oddane v zaprti kuverti z oznako **»Javni razpis za sofinanciranje programov na področju turizma 2014 - NE ODPIRAJ«,** osebno ali priporočeno po pošti na zgornji naslov, v kolikor je vloga poslana po pošti se šteje za pravočasno, če prispe na navedeni naslov do zgoraj navedenega datuma in ure. Vloge ni mogoče oddati v elektronski oblike.

1. **Programi bodo sofinancirani po merilih** iz Pravilnika o sofinanciranju programov na področju turizma v Občini Vojnik (Uradni list RS št. 17/04 in 33/07).
2. **O izboru in višini sredstev bodo predlagatelji obveščeni** v roku 30 dni od izteka roka za prijavo na javni razpis. Z izbranimi izvajalci bodo sklenjene pogodbe.
3. **Dodatne informacije** so vam na voljo vsak delovni dan na telefonskih št. 03 78 00 620 ali 051 315 841 Petra Pehar Žgajner.

Datum: 15.3.2014

Št.: 322-0002/2014-1

Benedikt Podergajs,l.r.

župan